Diari Oficial de la Generalitat Valenciana


Sumari del DOGV 1965, del 16-02-1993 (1993/827173)

DECRET 15/1993, de 8 de febrer, del Govern Valencià, pel qual cedeix gratuïtament a l'Ajuntament de Castelló de la Plana una parcel.la de 54,40 m2, situada al carrer Martí Alonso de Castelló de la Plana.
-----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/02/08/15/dof/vci/html**

### Dades del document

Número de DOGV
:   1965

Data del DOGV
:   16-02-1993

Secció del DOGV
:   DISPOSICIONS GENERALS

Número del document
:   1993/827173


Data del document
:   08-02-1993

Organisme emissor
:   Conselleria d'Economia i Hisenda

Tipus de document
:   Decret

Decret 15/1993, de 8 de febrer, del Govern Valencià, pel qual cedeix gratuïtament a l'Ajuntament de Castelló de la Plana una parcel.la de 54,40 m2, situada al carrer Martí Alonso de Castelló de la Plana.  
Mitjançant el Reial Decret 3059/1982, de 24 de juliol, es va transferir a la Generalitat Valenciana la propietat del solar situat a l'avinguda Germans Bou, cantonada amb el c/ Martín Alonso, de Castelló de la Plana.  
El Servei de Gestió Immobiliària, de la Direcció de Tributs i Patrimoni de la Conselleria d'Economia i Hisenda, sol·licità a l'Ajuntament de Castelló de la Plana llicència d'obres per a la construcció, sobre part dels terrenys esmentats, d'un edifici per a usos administratius.  
L?Ajuntament de Castelló de la Plana condiciona la concessió de la llicència a la cessió d'uns terrenys de 54,40 m2, pertanyents al solar esmentat, destinats a l'ampliació del carrer Martín Alonso.  
D'acord amb el que estableixen els articles 41 i següents de la Llei 3/1986, de 24 d'octubre, de Patrimoni de la Generalitat Valenciana, a proposta del Conseller d'Economia i Hisenda i amb la deliberació prèvia del Govern Valencià, en la reunió del dia 8 de febrer de 1993,  
DECRETE  
Article primer  
Cedir gratuïtament a l'Ajuntament de Castelló de la Plana la propietat dels terrenys següents: Parcel·la de 54,40 m2 de superfície, situada al terme de Castelló, avinguda Germans Bou, a la carretera de Castelló al Grau, partida del Censal, que confronta: est, en una línia de 32,75 m amb l'alineació que per al carrer Pablo Iglesias determina el Pla General d'Ordenació Urbana de Castelló; oest, en una línia de 31,25 m amb l'actual alineació d'aquest carrer; nord, en una línia d'1,70 m i una inclinació de 2º respecte al primer límit; i sud, en una línia de 2,35 m i una inclinació de 45º respecte al primer límit.  
Aquesta parcel·la haurà de segregar-se de la finca inscrita en el Registre de la Propietat de Castelló núm. 1, al tom 25, foli 148, finca 2209, inscripció 3ª.  
Article segon  
Aquesta cessió es fa amb l?única finalitat de complir el règim de cessions obligatòries que, per raó d'urbanisme, estableix el Pla General d'Ordenació Urbana de Castelló de la Plana.  
En conseqüència, aquesta cessió es condiciona al fet que l'Ajuntament de Castelló de la Plana concedesca la corresponent llicència d'obres per a la construcció, per la Generalitat Valenciana, d'un edifici administratiu situat en l'avinguda Germans Bou, segons la llicència d'obres de nova planta sol·licitada pel Servei de Gestió Immobiliària amb data 4 de novembre de 1992.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 8 de febrer de 1993.  
El President de la Generalitat Valenciana,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA I CASANOVA


Còpia Permalink ELI